Margarita Xhepa

**Margarita Xhepa** (2 Prill 1934 në Lushnjë – 3 Prill 2025) ishte një aktore shumë e dashur shqiptare, një nga Zonjat e Mëdha të teatrit dhe filmit shqiptar që ka skalitur memorien e publikur shqiptare me role brilante që prej fillimit të saj, në vitet 60 dhe deri më tani. E nderuar me cmimin "Artiste e Popullit", në maj të vitit 2004, u rikthye në skenën e Teatrit Kombëtar për të shkëlqyer në dramën "Streha e të harruarve", një tjetër sukses në karrierën e saj 50-vjecare.

## Jeta 
Nga viti 1950 u aktivizua si artiste probiste në Teatrin Popullor (sot Teatri Kombëtar) dhe njëkohësisht studioi në Liceun Artistik, dega e Dramës.

Ka krijuar mbi 150 role në teatër, midis të cilëve mund të përmendim: Majlindën tek filmi "Majlinda" (Xh. Broja), Dafina tek Lumi i vdekur (dramatizim nga K. Velça i romanit me të njëjtin titull të Jakov Xoxës), Filja tek Cuca e maleve (Loni Papa), Zonja Mëmë tek Kush e solli Doruntinën (dramatizim nga Edmond Budina e Pirro Mani i romanit me të njëjtin titull të Ismail Kadaresë), Nëna tek Përballë vetes (Ruzhdi Pulaha) etj.

Ka qënë njësoj e suksesshme në rolet e dramaturgjisë botërore, si: Ofelia tek Hamleti, vajza e dytë tek Mbreti Lir, dado tek Romeo e Xhulieta, Mbretëresha Margaret tek Rikardi III - të Shekspirit.

Në rolet e tjera nga dramaturgjia botërore spikasin Klea tek Dhelpra dhe rrushtë (Figereido), Lena tek Xhaxha Vanja (Çehov), Ledi Milford tek Luiza Miler (Shiler), Zonja Berling tek Vizita e inspektorit (Pristli), Zonja Lomen tek Vdekja e një komisioneri (Artur Miller), Ana Andrejevna tek Revizori (Gogol), Marsela tek Qeni i kopshtarit (De Vega), Mashenka tek Mashenka (Afigenov), Shejla tek Morali i zonjës Dulska (Zapolska), apo Dado tek Elektra e Sofokliut, nën drejtimin e regjisorit grek Dhimitri Mavriqis, në Teatrin Kombëtar të Greqisë në Athinë.

Veç roleve në teatër, ka realizuar edhe 32 role në kinematografi, duke punuar me shumicën e regjisorëve shqiptarë. Me K. Dhamon xhiron Vitet e para dhe Gjurmët, me I. Muçajn e K. Mitron Dimri i fundit, Tokë e përgjakur, Një djalë edhe një vajzë dhe Apasionata, me Viktor Gjikën, Gjeneral gramafoni, me E. Musliun,Rrethi i kujtesës dhe Vitet e pritjes (E. Musliu), me Kujtim Çashkun, Dora e ngrohtë, me Dhimitër Anagnostin, Gurët e shtëpisë sime, me P. Milkanin, Pranvera s'erdhi vetëm, me S. Kumbaron, Koncert në vitin 1936, me Gj. Xhuvanian E diela e fundit dhe I dashur armik.

Në vitin 1997, interpretoi në filmin grek "Mirupafshim" (regjisor J. Koras, K. Vupuras). Filmi u laureua me Çmimin e Madh në Festivalin Ndërkombëtar të Filmit Mesdhetar në Selanik, ndërsa Margarita Xhepa, Çmimin e Nderit.

## Filmografia 
# Bolero në vilën e pleqve - (2021) Firdus 
# Në kërkim të kujt (2011), serial
# Tingulli i heshtjes (2010) telenovela
# Kronikë provinciale (2009)
# Ne dhe Lenini (2008) - Beti
# I dashur armik () - Nëna e Harunit
# Mirupafshim ()
# E diela e fundit ()
# Një djalë edhe një vajzë () - Mësuese Kristina
# Vitet e pritjes () - Nëna e Helenës
# Kush e solli Doruntinën (1989) Nëna e Kostandinit dhe Doruntinës
# Pesha e kohës (1988) -  Gruaja e Kryetarit 
# Pranvera s'erdhi vetëm  () Nëna e Irenës
# Misioni përtej detit () - Kristulla
# Rrethi i kujtesës () - Tefta
# Fillim i vështirë () Shoqja e Zanës
# Gabimi () - Mësuesja
# Gurët e shtëpisë sime () -  Gruaja e Fane Mërtirit
# Militanti () - Nëna e Visar Shundos
# Apasionata  () - Nëna e Arturit
# Dora e ngrohtë  () - Nëna e Besimit
# Shokët () - Nëna e Gencit
# Dita e parë e emërimit  () - Drita 
# Me hapin e shokëve  () (TV) -  Mamaja e Gonit
# Dollia e dasmës sime () - Nëna e Belës
# Gjeneral gramafoni () -  Zonja e Prefektit
# Koncert në vitin 1936 () - Eleni Jankollari
# Dimri i fundit () - Shano
# Pylli i lirisë () - Nënë Katja
# Tokë e përgjakur  () - Sandra
#Gjurma (1970) - Violeta
# Vitet e para (1966) - Zyraka